कल से खुलेगा कॉलेज, दूसरे-चौथे और छठे सेमेस्टर की पढ़ाई होगी
मंदसौर | पीजी कॉलेज में 1 जनवरी से दूसरे, चौथे और छठे सेमेस्टर की पढ़ाई शुरू होगी। पहले, तीसरे और पांचवें सेमेस्टर के रिजल्ट जनवरी अंत से आएंगे। उत्तरपुस्तिकाओं की जांच अंतिम दौर में है।
सुबह 8 बजे से आर्ट्स व कॉमर्स संकाय की कक्षाएं लगेंगी। दोपहर 11.30 बजे से साइंस संकाय की कक्षाएं लगेंगी। इसी शिफ्ट में बीबीए और बीसीए जैसे सेल्फ फाइनेंस कोर्स की पढ़ाई होगी। 28 दिसंबर को खत्म परीक्षा के अंकों की सूची की ऑनलाइन रिपोर्ट भी यूनिवर्सिटी को भेज दी। इसमें रेगुलर, एटीकेटी और एक्स-स्टूडेंट को शामिल है।
विभागाध्यक्षों व स्टाफ की बैठक ली
डाॅ. खिमेसरा ने बताया 1 जनवरी से सेमेस्टर कक्षाओं के संचालन को लेकर बैठक ली जा चुकी है। विभाग अध्यक्षों को कह दिया स्टाफ के बीच संकाय, विषय से जुड़े दायित्व बांट दिए जाएं। छात्र-छात्राएं रिजल्ट के इंतजार में न रहें और नियमित कक्षाएं अटैंड करें। वरना कोर्स में पिछडऩे से अगले परिणाम पर असर होगा।
70 फीसदी उत्तरपुस्तिकाओं की जांच हो चुकी
प्राचार्य डॉ. ज्ञानचंद खिमेसरा ने बताया अब तक 70 फीसदी उत्तरपुस्तिकाओं की जांच की जा चुकी है। शेष काम सप्ताहभर में हो जाएगा। इसके बाद अंकों को सीरियल वाइज संकायवार सूची में चढ़ाने के साथ रिजल्ट तैयार किए जाने लगेंगे। संभावना है जनवरी अंत से नतीजों की घाेषणा की जाने लगे। मंदसौर के लीड कॉलेज से स्नातक और स्नातकोत्तर कक्षाओं से 11700 रेगुलर छात्र-छात्राओं ने परीक्षा में हिस्सा लिया था। जिले के 9 शासकीय कॉलेजों से विद्यार्थियों की संख्या मिलाकर करीब 17 हजार है। रेगुलर, एटीकेटी और एक्स स्टूडेंट शामिल हैं।
hin_Deva hin_Deva hin_Deva hin_Deva hin_Deva hin_Deva hin_Deva